Imtella' Mejju 17, 2021 Pass eqreb għan-normalità. Mill-lum fir-Renju Unit tneħħew aktar miżuri marbuta mal-COVID-19. Ir-ristoranti u l-pubs jistgħu jaqdu n-nies fuq ġewwa, jistgħu jsiru viżti f'residenzi f'numru limitati filwaqt li mill-ġdid it-tgħanniq huwa permess. Minkejja dan, il-Prim Ministru Ingliz Boris Johnson appella għall-kawtela u speċjalment fid-dawl tal-varjant Indjan b'Jonhson jammetti li huwa ta' tħassib. Il-Prim Ministru qiegħed jappella biex kulħadd jagħmel it-test għall-Covid darbtejn fil-ġimgħa.